โจโจ้ ล่าข้ามศตวรรษ: สายลมทองคำ

โจโจ้ ล่าข้ามศตวรรษ: สายลมทองคำ ( เป็นฤดูกาลที่สี่ของซีรีส์อนิเมะโทรทัศน์ โจโจ้ ล่าข้ามศตวรรษ โดยสตูดิโอเดวิด โปรดักชั่น ดัดแปลงมาจาก สายลมทองคำ ภาคที่ห้าของหนังสือการ์ตูน  โจโจ้ ล่าข้ามศตวรรษ ผลงานของฮิโรฮิโกะ อารากิ เนื้อเรื่องมีฉากในประเทศอิตาลีในปี ค.ศ. 2001 สองปีหลังจากเหตุการณ์ใน เพชรแท้ไม่มีวันสลาย  เป็นเรื่องราวการผจญภัยของโจรูโน่ โจบาน่า บุตรชายของดีโอ บรันโด ซึ่งเข้าร่วมในองค์กรมาเฟียพาสซิโอเน่โดยมีความฝันจะเป็นเจ้าพ่อมาเฟีย

การดัดแปลงเป็นอนิเมะของ สายลมทองคำ มีการประกาศเป็นการส่วนตัวโดยฮิโรฮิโกะ อารากิ นักเขียนการ์ตูนเจ้าของผลงานซีรีส์ ในนิทรรศการศิลปะ "Ripples of Adventure" เมื่อวันที่ 21 มิถุนายน พ.ศ. 2561 อนิเมะภาค สายลมทองคำ กำกับโดยนาโอะคัตสึ สึดะ  เขียนบทโดยยาสุโกะ โคบายาชิ ออกแบบตัวละครโดยทาคาฮิโระ คิชิดะ กำกับแอนิเมชันโดยชุนอิจิ อิชิโมโตะ  แต่งดนตรีประกอบโดยยูโงะ คันโนะ ซึ่งกลับมาแต่งดนตรีประกอบจากฤดูกาลก่อนหน้า ซีรีส์จะมีจำนวนตอนทั้งหมด 39 ตอน 

ตอนนำร่องของ สายลมทองคำ มีการเปิดตัวในงานอนิเมะเอ๊กซ์โป เมื่อวันที่ 6 มิถุนายน พ.ศ. 2561 ซีรรี่ส์ได้ออกอากาศอย่างเป็นทางการระหว่างวันที่ 5 ตุลาคม พ.ศ. 2561 ถึงวันที่ 28 กรกฎาคม พ.ศ. 2562 ทางช่อง Tokyo MX และช่องอื่น ๆ และมีการเผยแพร่อย่างเป็นทางการในรูปแบบภาษาอังกฤษทางเว็บไซต์ Crunchyroll ซึ่งได้มีการเปลี่ยนชื่อบางชื่อที่ปรากฏในเรื่องเพื่อหลีกเลี่ยงการละเมิดเครื่องหมายการค้า เช่นเดียวกับฤดูกาลก่อนหน้า  เพลงเปิดของซีรีส์คือเพลง "Fighting Gold" โดย Coda และเพลงปิดคือเพลง "Freek'n You" โดย Jodeci ในปี พ.ศ. 2538 เพลงเปิดเพลงที่สองคือเพลง "Uragirimono no Requiem" โดยไดสุเกะ ฮาเซงาวะ และเพลงปิดเพลงที่สองคือเพลง  "Modern Crusaders" โดย Enigma.

เนื้อเรื่อง
ในปี ค.ศ. 2001 สองปีหลังจากเหตุการณ์ใน เพชรแท้ไม่มีวันสลาย  ฮิโรเสะ โคอิจิถูกส่งไปประเทศอิตาลีโดยได้รับการไหว้วานจากคูโจ โจทาโร่ให้ตามหาโจรูโน่ โจบาน่า ชายผู้ต้องการเป็นเจ้าพ่อมาเฟีย และเป็นบุตรชายของดีโอ บรันโด  แต่ด้วยเหตุที่ดีโอยึดครองร่างของโจนาธาน โจสตาร์ในเวลาที่ให้กำเนิดโจรูโน่ ตามหลักแล้วโจรูโน่จึงเป็นคนในตระกูลโจสตาร์ และมีความเป็นโจสตาร์มากกว่าพ่อที่ตนไม่เคยรู้จัก ซีรีส์นี้เป็นเรื่องราวของโจรูโน่ที่เข้าร่วมกับองค์กรมาเฟียพาสซิโอเน่ ด้วยความฝันที่ต้องการเป็นเจ้าพ่อมาเฟียเพื่อเปลี่ยนแปลงสังคมให้มีความสงบสุขอย่างแท้จริง

นักพากย์

รายชื่อตอน

หมายเหตุ

อ้างอิง

แหล่งข้อมูลอื่น
  

อนิเมะที่ออกฉายในปี พ.ศ. 2561
โจโจ้ ล่าข้ามศตวรรษ
รายการโทรทัศน์ที่มีฉากในประเทศอิตาลี